Flamingo

„Flamingo“ yra debiutinis studijinis JAV roko grupės „The Killers“ vokalisto Brandon Flowers albumas, išleistas 2010 m. rugsėjo 3 d., kuris debiuto savaitę pakilo į 1-ą Didžiosios Britanijos albumų topo vietą.

Albumo kūrimas 

Albume esančias dainas originaliai B. Flowers kūrė būsimam 4-ajam grupės „The Killers“ albumui, tačiau 2010 metų pradžioje grupės nariai nusprendė padaryti neapibrėžto laikotarpio pertrauką. Grupės tinklalapyje pasirodžius paslaptingam atgaliniam laikmačiui, galiausiai balandžio 29-ąją B. Flowers paskelbė, kad pradeda solinę karjerą ir sukurtąsias dainas jis išleis savo soliniame albume, taip pat patikinęs, jog tai nereiškia, kad jis palieka grupę.

Pagrindinė albumo tematika – Las Vegasas. Albumo pavadinimas „Flamingo“, kaip ir 2-asis „The Killers“ albumas „Sam's Town“, kilęs nuo Las Vegaso viešbučio-kazino, netoli kurio vokalistas užaugo.

Rodydami solidarumą su solinę karjerą pradėjusiu kolega, grupės nariai palaikė jį, o būgnininkas Ronnie Vannucci netgi padėjo įrašinėti būgnų partijas.

Albumo dainos

Papildomos dainos 
Į „Flamingo Deluxe Edition“ įtrauktos ir papildomos dainos:

Singlai 

Išleisti singlai: „Crossfire“, „Swallow It“ (tik reklaminis), „Only the Young“.

„Crossfire“ vaizdo klipe suvaidino garsi Holivudo aktorė Charlize Theron.

Kiti faktai 

Albumas pačią pirmąją pardavimo savaitę tapo Nr. 1 Did. Britanijos albumų tope.

Dainininkas, pastebėjęs, kad be savo grupės narių scenoje jaučiasi gan keistai, išsireiškė, kad sprendimas pradėti solinę karjerą yra tolygus “The Killers” išdavystei. Solinę karjerą jis prilygino svetimoteriavimui, tarsi būtų neištikimas savo žmonai.

Paskelbus apie B. Flowerso koncertus Didžiojoje Britanijoje, kilo didelis susidomėjimas. Dėl greitai išpirktų bilietų kiekio buvo nuspręsta surengti dar papildomų koncertų.

Šaltiniai

Nuorodos 

 „Crossfire“ vaizdo klipas
 Oficiali svetainė
 Brandon Flowers music.lt profilis
 Oficialus Brandon Flowers VEVO vaizdo klipų kanalas

2010 albumai
debiutiniai albumai